Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 413

9. A taneszköz-kiválasztás elvei Mivel az ének-zene tárgy oktatása a szakiskolákban csak kis óraszámban képzelhető el, a tárgyianyagi feltételek ennek arányában általában korlátozottak. A tantárgy szempontjából ideális természetesen a jól felszerelt ének-zene szaktanterem lenne, zongorával, egyéb hangszerekkel, mindenféle hanghordozó lejátszására, felvételkészítésre alkalmas nagy teljesítményű elektroakusztikai berendezésekkel, projektorral stb. A reális elvárás egy olyan tanterem lehet, melynek berendezési tárgyai közé tartozik egy pianínó (esetleg digitális pianínó), valamint tárolhatók a tantárgy tanításához (hangfelvételek szemléltetéséhez, improvizációhoz stb.) szükséges eszközök. Olyan lejátszó berendezés azonban mindenképpen szükséges, amely jó hangminőségben, kellő hangerővel az adott terem akusztikai viszonyaihoz képest megszólaltatható. 2006/79/II. szám

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes